Winkel van wanklanke
By: Hennie Meyer
Edition: Eerste uitgawe.
Publisher: Protea Boekhuis
Published: 2020
Place of publication: Pretoria
Language: afr
Number of pages: 86
ISBN-13: 9781485310310
Subjects: Concrete poetry; Afrikaans poetry
Description: "Winkel van wanklanke is 'n versameling konkrete poësie - gedigte wat die grense van die gedig as teks en as visuele kunsobjek ophef. Dit is 'n versameling ("'n winkel") van gedigte, maar is terselfdertyd een kunswerk met onderstaande komponente of bewegings wat tot die geheel bydra. Dit word gedeeltelik in kleur uitgegee, het 'n gedig wat in braille gedruk is, 'n gedig wat op papier gebosseer is, 'n gedig met papier wat in konsertinavorm met die hand deur die digter self gevou is, asook verskeie skakels na die skrywer se webwerf waar videogedigte besigtig kan word. Sodoende word die bundel as objek op papier beklemtoon, maar word die bundel ook na die ruimte buite die papier geneem. Nie slegs die teks is dus in Winkel van wanklanke belangrik nie, maar ook die ruimte waarbinne dit geplaas word, hóé die woorde op papier gespasieer is, hoe die gedig vertoon, die effek en sensasie van die letters op papier. Deurlopend word die gedigte vergesel met humoristiese en sardoniese kommentaar, woordspel en fyn humor. Vele gedigte is kodes wat deur die interaktiewe leser ontsyfer moet word, en lei tot verskeie interpretasiemoontlikhede. Winkel van wanklanke is Meyer se debuutbundel en hy skram nie weg daarvan om sowel groot figure in die Afrikaanse digkuns as internasionale kunstenaars soos Jackson Pollock, Picasso en Yves Klein in gesprek te tree nie. Dit is veral 'n konseptuele bundel wat die idee van wat 'n bundel is of kan wees bevraagteken. Dit is nie bloot 'n bundel nie, maar kan as 'n kunsobjek gesien word. Dit word besonder mooi uitgegee en is elkeen afsonderlik met die hand versorg."--Versindaba description.
Notes: Includes addendum.